Las Fierbinți ajunge la sezonul 24, spre deliciul fanilor care așteaptă cu nerăbdare ca serialul să continue. Producția fenomen este pe micile ecrane de mai bine de 10 ani, așa că nu e de mirare că românii se întreabă când începe Las Fierbinți sezonul 24, având în vedere pauza pe care actorii, scenariștii și regizorii au luat-o recent.
După mai bine de un deceniu de activitate, Las Fierbinți revine cu sezonul 24, spre fericirea telespectatorilor care n-au ratat niciun episod.
În 2023, Las Fierbinți s-a clasat pe prima poziție în topul audiențelor, fiind cel mai urmărit serial din România.
Conform unui studiu în rândul publicului național, cu vârsta cuprinsă între 21 și 54 de ani, din categoriile ESOMAR ABCD, Las Fierbinți a avut un rating mediu de 10,1% și o cotă de piață de 30%.
În 2023, peste 1,7 milioane de români au văzut, în medie, fiecare episod al serialului și peste 3 milioane de oameni s-au uitat măcar un minut la producția fenomen de pe Pro Tv.
Anca Dumitra a transmis un mesaj emoționant pentru fanii serialului.
„Vă mulțumim pentru toată susținerea voastră! Sperăm să fiți cu ochii pe noi și în acest nou sezon, ce debutează pe 13 februarie cu situații inedite și pline de umor.
Pentru noi, întregul proiect reprezintă o bucurie. Filmăm cu drag și spor și dorim să ne fiți alături ca până acum, din fața televizorului. Vizionare plăcută!’, a spus Anca Dumitra.
Totodată, Ecaterina Ladin, Dalida în serial, a mărturisit că Las Fierbinți este proiectul ei de suflet.
„Dacă acum 12 ani cineva mi-ar fi spus că după 24 de sezoane, telespectatorii vor fi la fel de entuziasmați de vizionarea unui nou episod din Las Fierbinți, nu aș fi crezut.
Aprecierea publicului este la fel de mare ca în prima zi, iar eu nu pot să exprim în cuvinte cât de recunoscătoare sunt pentru asta. Las Fierbinți este proiectul meu de suflet și sunt convinsă că cei de acasă îl îndrăgesc atât de mult deoarece personajele pe care le interpretăm prezintă diverse tipologii inspirate din realitate.
Pe Dalida am creat-o, i-am dat naștere și muncesc în continuu pentru ca ea să fie mai bună, mai adevărată. În ceea ce privește telespectatorii, nu pot decât să le mulțumesc pentru faptul că ne urmăresc de mai bine de 10 ani cu același entuziasm!’., a spus Ecaterina Ladin.
Las Fierbinți revine pe micile ecrane din 13 februarie și poate fi văzut pe Pro Tv și pe platforma VOYO.
Serialul a avut debutul în 2012 iar românii s-au îndrăgostit de această comedie.
De 12 ani, Las Fierbinți a devenit ritualul românilor dornici de comedie, iar actori precum Mihai Bobonete, Anca Dumitra sau Ecaterina Ladin au umplut casele oamenilor de voie bună și umor.
Mihai Bobonete a fost întrebat, la un moment dat, cât crede că va mai ține serialul Las Fierbinți.
„Cât mai ține Las Fierbinți? (…) Eu cred că mai ține 3 ani. Simplu. Cred că undeva prin 2025 se termină”, spunea Mihai Bobonete într-un podcast.
Adrian Văncică, cel care îl interpretează pe Celentano în serial, a vorbit și el despre cât va mai ține proiectul.
„Deocamdată sunt chitit pe scris pentru serial. Și scriu multe. Nu știu. Am peste 150 de episoade scrise. Lucru care nu este ușor. Când se va termina mă voi apuca și de altceva.
Dacă tot am învățat să mănânc cu bețișoarele, cum ar veni, am învățat și meseria asta, hai să o duc mai departe”, a spus Adrian Văncică.